section_heading: Osnivanje
paragraph_text: Prva ravnateljica tadašnjeg Pionirskog kazališta (PIK) bila je Božena Begović koja je sa stotinjak djece školskog uzrasta i grupom svojih suradnika kazališnih entuzijasta krenula u novu kazališnu avanturu. Cilj je bio da u poratno vrijeme okupi što veći broj djece i služeći se svim oblicima kazališnog rada razvija njihove kreativne potencijale ali da djeluje i odgojno – pedagoški. Godine 1967. Zagrebačko pionirsko kazalište mijenja ime u Zagrebačko kazalište mladih. Godine 1977. ZKM postaje profesionalno kazalište koje u svojim predstavama angažira mlade tek diplomirane glumce, dio kojih je svoje djetinjstvo proveo u PIK-u. Rad s djecom i mladima se nastavlja i traje sve do danas.